Diari Oficial de la Generalitat Valenciana


Sumari del DOGV 4455, del 07-03-2003 (2003/2751)

DECRET 18/2003, de 4 de març, del Consell de la Generalitat, pel qual s'aprova la constitució del Consell Valencià dels Col·Legis de Doctors i Llicenciats en Filosofia i Lletres i en Ciències i es disposa la inscripció en el Registre de Col·Legis Professionals i de Consells Valencians de Col·Legis Professionals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/03/04/18/dof/vci/html**

### Dades del document

Número de DOGV
:   4455

Data del DOGV
:   07-03-2003

Secció del DOGV
:   I. DISPOSICIONS GENERALS

Número del document
:   2003/2751


Data del document
:   04-03-2003

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * ciències aplicades
    * ciències físiques
    * ciències del comportament
    * col·legi professional
    * ciències biològiques
    * ciències socials
    * legislació

DECRET 18/2003, de 4 de març, del Consell de la Generalitat, pel qual s'aprova la constitució del Consell Valencià dels Col·Legis de Doctors i Llicenciats en Filosofia i Lletres i en Ciències i es disposa la inscripció en el Registre de Col·Legis Professionals i de Consells Valencians de Col·Legis Professionals. [2003/2751]
  
L'Estatut d'Autonomia de la Comunitat Valenciana, en l'article 31, apartat 22, conferix a la Generalitat competència exclusiva en matèria de col·legis professionals i exercici de les professions titulades, sense perjuí del que disposen els articles 36 i 139 de la Constitució.
  
La Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, en l'article 14, apartat 1, disposa que quan en el territori de la Comunitat Valenciana es constituïsquen o existisquen dos o més col·legis professionals de la mateixa professió, estos es constituiran en Consell Valencià de Col·legis Professionals, en el qual s'hauran d'integrar tots els col·legis professionals de l'esmentat àmbit territorial de la mateixa professió.
  
Igualment, l'apartat 2 del citat precepte legal establix que el Consell de la Generalitat, mitjançant decret, aprovarà la constitució dels Consells Valencians de Col·legis Professionals, amb àmbit d'actuació a la Comunitat Valenciana.
  
D'altra banda, l'article 36 del Reglament de desplegament de la citada Llei 6/1997, de 4 de desembre, aprovat pel Decret 4/2002, de 8 de gener, del Consell de la Generalitat, establix que haurà de constituir-se el corresponent Consell Valencià de Col·legis Professionals a iniciativa de les juntes de govern o directives dels col·legis professionals reconeguts per la Generalitat, que complisquen amb els requisits establits.
  
El Col·legi Oficial de Doctors i Llicenciats en Filosofia i Lletres i en Ciències de Valencia, l'àmbit territorial del qual s'estén a les províncies de València i Castelló, i el Col·legi Oficial de Doctors i Llicenciats en Filosofia i Lletres i en Ciències d'Alacant, han adoptat acords de constitució del Consell Valencià dels Col·legis de Doctors i Llicenciats en Filosofia i Lletres i en Ciències, i sol·liciten la seua inscripció en el Registre de Col·legis Professionals i de Consells Valencians de Col·legis Professionals.
  
Igualment, en compliment del que disposa l'article 38.3 del Reglament de deseplegament de la citada Llei 6/1997, de 4 de desembre, aprovat pel Decret 4/2002, de 8 de gener, del Consell de la Generalitat, la constitució del Consell Valencià dels Col·legis Professionals que ens ocupa ha sigut informada favorablement per la Conselleria de Cultura i Educació, per ser la que guarda relació amb l'activitat professional.
  
En virtut d'això, fent ús de les competències atribuïdes per l'article 35, apartat c), de la Llei, 5/1983, de 30 de desembre, de Govern Valencià, en relació amb el que establix l'article 14 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana, i després de la deliberació del Consell de la Generalitat, en la reunió del dia 4 de març de 2003,
  
DECRETE
  
Article 1
  
Aprovar la constitució del Consell Valencià dels Col·legis de Doctors i Llicenciats en Filosofia i Lletres i en Ciències, com a corporació de dret públic, amb personalitat jurídica pròpia i plena capacitat d'obrar per a l'èxit dels seus fins, i disposar la inscripció en el Registre de Col·legis Professionals i de Consells Valencians de Col·legis Professionals.
  
Article 2
  
La Comunitat Valenciana es l'àmbit territorial del Consell la constitució del qual s'aprova, en el qual s'integren el Col·legi Oficial de Doctors i Llicenciats en Filosofia i Lletres i en Ciències de Valencia, l'àmbit territorial del qual s'estén a les províncies de València i Castelló, i el Col·legi Oficial de Doctors i Llicenciats en Filosofia i Lletres i en Ciències d'Alacant.
  
DISPOSICIONS TRANSITÒRIES
  
Primera
  
De conformitat amb el que disposa l'article 14.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, el Consell Valencià dels Col·legis de Doctors i Llicenciats en Filosofia i Lletres i en Ciències, tindrà capacitat d'obrar des de la constitució dels seus òrgans de govern i personalitat jurídica des de l'entrada en vigor del present decret.
  
Segona
  
En el termini de sis mesos des de l'entrada en vigor del present decret, el Consell Valencià dels Col·legis de Doctors i Llicenciats en Filosofia i Lletres i en Ciències haurà de presentar davant de la Conselleria de Justícia i Administracions Públiques, o l'òrgan competent en matèria de consells de col·legis professionals, la composició dels seus òrgans de govern i els seus Estatuts adaptats a la Llei 6/1997, de 4 de desembre, de la Generalitat, perquè siga verificada la legalitat i la conseqüent inscripció registral i publicació en el Diari Oficial de la Generalitat Valenciana.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 4 de març de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Justícia i Administracions Públiques,
  
CARLOS GONZÁLEZ CEPEDA


Còpia Permalink ELI